
DR 30.11.2009 117 

 
Kita nampak revamp, perubahan ataupun pertukaran laluan Rapid KL sudah 

menjejaskan ramai pengguna.  

Saya berharap pihak kementerian boleh mengambil perhatian. Mengenai kereta 
api dan komuter, perkhidmatan komuter mestilah dikaji. Saya nampak ada stesen di Taman 
Kepong dan tidak jauh daripada stesen Taman Kepong itu ada stesen Kepong Central. 
Tidak jauh dan di Kepong Central memang kita lihat ada masalah kerana di situ ada MRR2 
dan kesesakan lalu lintas.  

Stesen Kepong Central terletak di situ dan saya bingung mengapa ia diletakkan di 
situ? Saya berharap pihak kementerian dapat mengkaji bagaimana kita dapat memperbaiki 
perkhidmatan walaupun saya sedih kerana projek landasan kereta api kita daripada 
Rawang ke Ipoh menimbulkan masalah kontroversi. Saya tidak akan berucap dengan 
panjang mengenai landasan kereta api itu kerana kita di dalam PAC akan mengkaji dan 
menyiasat mengapa hal kontroversi landasan kereta api ini timbul? Sekian, terima kasih. 

Tuan Pengerusi: Yang Berhormat Tenom. Selepas Yang Berhormat Tenom, Yang 
Berhormat Petaling Jaya Selatan. 

9.46 mlm. 

Datuk Raime Unggi [Tenom]: Terima kasih Tuan Pengerusi. Saya ingin 
membahaskan Butiran 01400 berkenaan dengan Projek Pembaikan Kereta Api Negeri 
Sabah. Tuan Pengerusi, Sabah pun ada kereta api untuk makluman Yang Berhormat Kuala 
Krau.  

Tuan Pengerusi, saya mengucapkan terima kasih kepada pihak kerajaan yang 
selama ini telah memberi peruntukan yang begitu besar untuk menaik taraf kereta api di 
negeri Sabah yang menelan perbelanjaan beratus juta. Kita melihat apabila kerajaan 
memberi naik taraf kepada kereta api negeri Sabah ianya banyak memberi manfaat 
terutama kepada kawasan-kawasan yang terlibat seperti di kawasan saya di Tenom. 
Kawasan saya adalah antara stesen yang terakhir kereta api akan singgah. Ia bermula dari 
Tanjung Aru sehinggalah ke Tenom. Walau bagaimana pun Tuan Pengerusi, saya melihat 
masalah ini sering kali dibangkitkan sama ada pada sidang Parlimen yang lalu ataupun 
pada masa yang lalu yang mana kerja-kerja menaik taraf kereta api negeri Sabah sering 
menjadi masalah.  

Baru-baru ini pun seperti mana yang kita ketahui di dalam Dewan yang mulia ini 
juga kita telah dimaklumkan bahawa pihak kontraktor yang melaksanakan projek-projek 
tersebut telah pun didenda. Akan tetapi Tuan Pengerusi sehingga ke hari ini saya melihat 
tidak ada apa-apa yang berlaku. Saya tidak tahu mana satu yang kebal sama ada pihak 
kontraktor benar-benar serius untuk menangani masalah ini ataupun pihak kementerian 
sendiri sebab saya melihat kerja-kerja tersebut telah lama digerakkan. Kalau tidak silap 
saya sejak daripada sebelum saya menjadi wakil rakyat lagi, perkara ini sudah lama jadi kita 
faham. Pada mulanya kita telah diberi taklimat berkenaan dengan masalah-masalah yang 
dihadapi tetapi sehingga hari ini walaupun syarikat ataupun kontraktor itu telah didenda 
tetapi kerja-kerja menaik taraf masih lagi lambat. 

Saya ingin mengetahui dari pihak kementerian apakah sebab-sebab utama 
sehingga tertunggaknya masalah ini? Adakah kerana peruntukan? Adakah kerana 
kesilapan perancangan daripada pihak kementerian ataupun sama ada kelalaian daripada 
pihak kontraktor untuk melaksanakan kerja-kerja tersebut? Kita melihat bahawa hari ini 
lebih kurang 1.2 juta pelancong yang datang ke negeri Sabah dengan perolehan sebanyak 
RM1.4 bilion pada tahun 2006 dan lebih kurang 1.6 juta yang datang ke Sabah dengan 
perolehan sebanyak RM2 bilion pada tahun 2009. Hampir dua juta orang yang datang. 
Setidak-tidaknya apabila penaik tarafan kereta api ini ia juga merupakan salah satu produk 
pelancongan, pertama kepada kawasan-kawasan di luar bandar kerana di kawasan saya 
juga mempunyai tempat-tempat yang boleh dilawati oleh para pelancong yang datang ke 
tempat saya. 

 

 



Kita nampak revamp, perubahan ataupun pertukaran laluan Rapid KL sudah. menjejaskan ramai pengguna. Saya berharap pihak kementerian boleh mengambil perhatian. Mengenai kereta api dan komuter, perkhidmatan komuter mestilah dikaji. Saya nampak ada stesen di Taman Kepong dan tidak jauh daripada stesen Taman Kepong itu ada stesen Kepong Central. Tidak jauh dan di Kepong Central memang kita lihat ada masalah kerana di situ ada MRR2 dan kesesakan lalu lintas. Stesen Kepong Central terletak di situ dan saya bingung mengapa ia diletakkan di situ? Saya berharap pihak kementerian dapat mengkaji bagaimana kita dapat memperbaiki perkhidmatan walaupun saya sedih kerana projek landasan kereta api kita daripada Rawang ke Ipoh menimbulkan masalah kontroversi. Saya tidak akan berucap dengan panjang mengenai landasan kereta api itu kerana kita di dalam PAC akan mengkaji dan menyiasat mengapa hal kontroversi landasan kereta api ini timbul? Sekian, terima kasih. Tuan Pengerusi: Yang Berhormat Tenom. Selepas Yang Berhormat Tenom, Yang Berhormat Petaling Jaya Selatan. 9.46 mlm. Datuk Raime Unggi [Tenom]: Terima kasih Tuan Pengerusi. Saya ingin membahaskan Butiran 01400 berkenaan dengan Projek Pembaikan Kereta Api Negeri Sabah. Tuan Pengerusi, Sabah pun ada kereta api untuk makluman Yang Berhormat Kuala Krau. Tuan Pengerusi, saya mengucapkan terima kasih kepada pihak kerajaan yang selama ini telah memberi peruntukan yang begitu besar untuk menaik taraf kereta api di negeri Sabah yang menelan perbelanjaan beratus juta. Kita melihat apabila kerajaan memberi naik taraf kepada kereta api negeri Sabah ianya banyak memberi manfaat terutama kepada kawasan-kawasan yang terlibat seperti di kawasan saya di Tenom. Kawasan saya adalah antara stesen yang terakhir kereta api akan singgah. Ia bermula dari Tanjung Aru sehinggalah ke Tenom. Walau bagaimana pun Tuan Pengerusi, saya melihat masalah ini sering kali dibangkitkan sama ada pada sidang Parlimen yang lalu ataupun pada masa yang lalu yang mana kerja-kerja menaik taraf kereta api negeri Sabah sering menjadi masalah. Baru-baru ini pun seperti mana yang kita ketahui di dalam Dewan yang mulia ini juga kita telah dimaklumkan bahawa pihak kontraktor yang melaksanakan projek-projek tersebut telah pun didenda. Akan tetapi Tuan Pengerusi sehingga ke hari ini saya melihat tidak ada apa-apa yang berlaku. Saya tidak tahu mana satu yang kebal sama ada pihak kontraktor benar-benar serius untuk menangani masalah ini ataupun pihak kementerian sendiri sebab saya melihat kerja-kerja tersebut telah lama digerakkan. Kalau tidak silap saya sejak daripada sebelum saya menjadi wakil rakyat lagi, perkara ini sudah lama jadi kita faham. Pada mulanya kita telah diberi taklimat berkenaan dengan masalah-masalah yang dihadapi tetapi sehingga hari ini walaupun syarikat ataupun kontraktor itu telah didenda tetapi kerja-kerja menaik taraf masih lagi lambat. Saya ingin mengetahui dari pihak kementerian apakah sebab-sebab utama sehingga tertunggaknya masalah ini? Adakah kerana peruntukan? Adakah kerana kesilapan perancangan daripada pihak kementerian ataupun sama ada kelalaian daripada pihak kontraktor untuk melaksanakan kerja-kerja tersebut? Kita melihat bahawa hari ini lebih kurang 1.2 juta pelancong yang datang ke negeri Sabah dengan perolehan sebanyak RM1.4 bilion pada tahun 2006 dan lebih kurang 1.6 juta yang datang ke Sabah dengan perolehan sebanyak RM2 bilion pada tahun 2009. Hampir dua juta orang yang datang. Setidak-tidaknya apabila penaik tarafan kereta api ini ia juga merupakan salah satu produk pelancongan, pertama kepada kawasan-kawasan di luar bandar kerana di kawasan saya juga mempunyai tempat-tempat yang boleh dilawati oleh para pelancong yang datang ke tempat saya.